RO Jurnalul Oficial al Uniunii Europene C 102/13

Informații comunicate de statele membre privind ajutorul de stat acordat în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din Tratatul ajutoarelor de stat acordate întreprinderilor mici și mijlocii active în producția de produse agricole și de modificare a Regulamentului (CE) nr. 70/2001

(2008/C 102/06)

Ajutor nr.: XA 299/07

Stat membru: Irlanda

Regiunea: Întregul teritoriu al statului membru

Denumirea sistemului de ajutoare sau denumirea întreprinderii care beneficiază de ajutorul individual: Third level non-degree courses in Equine Science at the International Equine Institute (IEI), University of Limerick (UL)

Temeiul juridic: National Development Plan 2007-2013

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 2,411 milioane EUR pentru costurile eligibile suportate în perioada 2007-2013

Intensitatea maximă a ajutoarelor: 100 % din costurile eligibile

Data punerii în aplicare:

Durata sistemului de ajutoare sau a ajutorului individual:

Obiectivul ajutorului: Ajutorul urmărește elaborarea și predarea de cursuri universitare de nivel trei fără diplomă în hipologie, pentru a răspunde cerințelor industriei. Sunt incluse cursuri de zi sau la distanță la nivel de certificat/diplomă, precum și alte cursuri de informare, seminarii și servicii educative.

Ajutorul se acordă în conformitate cu articolul 15 din Regulamentul (CE) nr. 1857/2006 — Acordarea de asistență tehnică în sectorul agricol

Sectorul (sectoarele) în cauză: Ecvidee

Denumirea și adresa autorității care acordă ajutorul:

Department of Agriculture, Fisheries and Food, Agriculture House Kildare Street Dublin 2 Ireland

Adresa web: http://www.agriculture.gov.ie/index.jsp?file=schemes/equine_ndp/IEI/terms.xml

Ajutor nr.: XA 300/07

Statul membru: Irlanda

Regiunea: Întregul teritoriu al statului membru

Denumirea sistemului de ajutoare sau denumirea întreprinderii care beneficiază de ajutorul individual: Depopulation Grant Scheme (Bovine TB and Brucellosis)

Temeiul juridic: Diseases of Animals Act 1966

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cuantumurile totale ale ajutoarelor acordate în cadrul acestui sistem depind de nivelul de îmbolnăvire care, la rândul său, determină numărul de animale testate pozitiv declarate și numărul de exploatații care fac obiectul unor restricții din cauza tuberculozei bovine și brucelozei. În aceste condiții, este imposibil să se prevadă nivelul cheltuielilor pentru perioada 2007-2013. În consecință, cifrele de mai jos reprezentând cheltuieli planificate se bazează pe incidența actuală a bolilor și pe previziunile privind cheltuielile pentru 2007:

Intensitatea maximă a ajutorului: 100 %

Data punerii în aplicare:

Durata sistemului de ajutoare sau a ajutorului individual: Sistemul Depopulation Grant are caracter permanent, fiind direct legat de incidența tuberculozei și a brucelozei în Irlanda. Sistemul va rămâne în vigoare până la eradicarea acestor două boli

Obiectivul ajutorului: Indemnizarea agricultorilor pentru pierderile suferite în urma declarării și eliminării animalelor cu reacție pozitivă la tuberculoză sau la bruceloză. Ajutoarele pentru compensarea depopulării asigură crescătorilor un venit pe perioada de aplicare a restricțiilor.

Descurajarea agricultorilor care nu declară boala.

Acest ajutor se acordă în conformitate cu articolul 10 alineatul (2) din Regulamentul (CE) nr. 1857/2006 — Ajutoare privind bolile animalelor și plantelor și infestările parazitare

Sectorul (sectoarele) în cauză: Animale din specia bovină

Denumirea și adresa autorității care acordă ajutorul:

Department of Agriculture, Fisheries and Food Maynooth Business Park Maynooth, Co. Kildare Ireland

Adresa web: http://www.agriculture.gov.ie/animal_health/ERAD/ERAD_comp_scheme07.doc

Ajutor nr.: XA 307/07

Stat membru: Republica Slovacă

Denumirea sistemului de ajutoare: Schéma štátnej pomoci na úhradu straty spôsobenej nepriaznivými poveternostnými udalosťami na poľnohospodárskych plodinách

Temeiul juridic:

— § 13 nariadenia vlády Slovenskej republiky č. 369/2007 Z. z. z 8. augusta 2007 o niektorých podporných opatreniach v pôdohospodárstve,

— zákon č. 231/1999 Z. z. o štátnej pomoci v znení neskorších predpisov,

— articolul 11 alineatul (1) și articolul 2 alineatul (8) din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din Tratatul ajutoarelor de stat acordate întreprinderilor mici și mijlocii active în producția de produse agricole și de modificare a Regulamentului (CE) nr. 70/2001

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cuantumul fondurilor alocate pentru acest sistem este publicat de către minister pe site-ul său: www.mpsr.sk

Cuantumul fondurilor alocate în cadrul sistemului pentru anul 2007: 100 milioane SKK.

Cuantumul fondurilor alocate anual în cadrul sistemului, începând cu anul 2008: 200 milioane SKK.

Bugetul total alocat pentru rambursarea primelor de asigurare anuale în perioada 2008-2013: 1 200 milioane SKK

Intensitatea maximă a ajutoarelor: Valoarea brută a ajutorului care poate fi acordat unui cultivator este după cum urmează:

Data punerii în aplicare: Octombrie 2007

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Obiectivul ajutorului este de a ajuta întreprinderile mici și mijlocii din sectorul producției vegetale și de a reduce riscurile legate de fenomenele meteorologice nefavorabile, care amenință produsele agricole. Fenomenele meteorologice nefavorabile care pot fi asimilate unor dezastre naturale sunt:

Sectorul (sectoarele) în cauză: Producția primară a produselor agricole menționate în anexa I la Tratatul CE

Denumirea și adresa autorității care acordă ajutorul: Autoritatea care acordă ajutorul:

Ministerstvo pôdohospodárstva SR

Dobrovičova ul. č. 12

SK-Bratislava 812 66

Tel. (421) 59 26 61 11

Adresa web:

http://www.land.gov.sk/index.php?navID=153&id=412

Autoritatea care administrează sistemul:

Pôdohospodárska platobná agentúra

Dobrovičova ul. č. 12

SK-Bratislava 815 26

Tel. (421) 59 26 61 11

Adresa web:

http://www.land.gov.sk/apa/index.php?p=DP_metpok

Alte informații: Ajutorul poate fi acordat doar întreprinderilor mici și mijlocii în sensul anexei I din Regulamentul (CE) nr. 70/2001 al Comisiei din 12 ianuarie 2001 privind aplicarea articolelor 87 și 88 din Tratat ajutoarelor de stat pentru întreprinderile mici și mijlocii. Ajutorul va fi acordat sub formă de sumă forfetară în valoarea brută stabilită.

Aprobat de către: Ing. Ľubomír Miček, PhD, Director General al Direcției de dezvoltare rurală, Ministerul Agriculturii din Republica Slovacă

Ajutor nr.: XA 308/07

Stat membru: Spania

Regiunea: Navarra

Denumirea sistemului de ajutoare sau denumirea întreprinderii care beneficiază de ajutorul individual: Ayudas al fomento de procesos de integración cooperativa, en el marco de la reestructuración del sector de cooperativas agrarias

Temeiul juridic: Orden foral de la consejera de desarrollo rural y medio ambiente, por la que se establecen las normas que regirán la concesión de ayudas al fomento de procesos de integración cooperativa, en el marco de la reestructuración del sector de cooperativas agrarias

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 1,187 milioane EUR

Intensitatea maximă a ajutoarelor: 250 000 EUR pentru cheltuielile inițiale destinate constituirii grupurilor de producători.

Ajutoare de maximum 50 % pentru acoperirea cheltuielilor de asistență tehnică în sectorul agricol

Data punerii în aplicare:

Durata sistemului de ajutoare sau a ajutorului individual: 15 noiembrie 2007-31 decembrie 2013

Obiectivul ajutorului: Ajutoare inițiale pentru constituirea grupurilor de producători. Articolul 9 alineatul (3) din Regulamentul (CE) nr. 1857/2006. Costuri eligibile: achiziționarea de materiale de birou, inclusiv calculatoare și echipamente informatice, costuri legate de personalul administrativ, cheltuieli de regie generală și cheltuieli juridice și administrative. Chiria birourilor la prețul pieței. În cazul achiziționării de spații, costurile eligibile sunt limitate la costurile de închiriere la prețul pieței.

Ajutoare pentru asistența tehnică în sectorul agricol. Articolul 15 alineatul (2) din Regulamentul (CE) nr. 1857/2006. Costuri eligibile: servicii de consultanță prestate de terți, care nu constituie o activitate permanentă sau periodică a întreprinderii și nu au legătură cu cheltuielile obișnuite de funcționare ale acesteia: cheltuieli notariale, cheltuieli de înregistrare, autorizații, audituri și studii de finanțare a proiectului de integrare cooperativă

Sectorul în cauză: Sectorul beneficiar este cel al cooperativelor agricole

Denumirea și adresa autorității care acordă ajutorul:

Gobierno de Navarra. Departamento de Desarrollo Rural y Medio Ambiente C/ Tudela, 20 E-31003 Pamplona

Adresa web: http://www.cfnavarra.es/agricultura/COYUNTURA/AyudasEstado/pdfs/STNO0746 %20OF.pdf

Alte informații:

Dirección General de Desarrollo Rural y Medio Ambiente C/ Tudela, 20 E-31003 Pamplona Tel. (34) 848 42 29 33 E-mail: izabalzv@cfnavarra.es Gobierno de Navarra

Ajutor nr.: XA 309/07

Stat membru: Spania

Denumirea sistemului de ajutoare sau a întreprinderii care beneficiază de ajutor individual: Subvenciones destinadas a las asociaciones y organizaciones de criadores de razas ganaderas puras, para la conservación, selección, mejora y fomento de las razas puras de ganado de producción

Temeiul juridic: Proyecto de Orden APA/…/2007, por la que se establecen las bases reguladoras de las subvenciones destinadas a las organizaciones y asociaciones de criadores para la conservación, mejora y fomento de las razas puras de ganado de producción (Proiectul de ordin APA/…/2007, de stabilire a criteriilor de reglementare a subvențiilor destinate organizațiilor și asociațiilor de crescători pentru conservarea, ameliorarea și promovarea raselor de animale de producție pur-sânge), în curs de publicare în monitorul oficial spaniol (Boletín Oficial del Estado). Prezenta modificare se realizează în scopul adaptării normelor aplicabile anterior (APA/956/2005 din 30 martie 2005, de stabilire a criteriilor de reglementare a subvențiilor destinate organizațiilor și asociațiilor de crescători pentru conservarea, selecția și promovarea raselor de animale pur-sânge) la modificările în reglementare intervenite prin înlocuirea Regulamentului (CE) nr. 1/2004 al Comisiei din 23 decembrie 2003 de aplicare a articolelor 87 și 88 din Tratatul CE ajutoarelor de stat acordate întreprinderilor mici și mijlocii active în producția, prelucrarea și comercializarea de produse agricole, care constituia temeiul juridic al ordinului respectiv, prin Regulamentul (CE) nr. 1857/2006 al Comisiei din 15 decembrie 2006 de aplicare a articolelor 87 și 88 din Tratatul CE ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001.

Au fost, de asemenea, introduse alte mici modificări având în vedere că ordinul respectiv privind criteriile de reglementare trebuie să fie în conformitate cu noul Regulament privind Legea subvențiilor (Reglamento de la Ley de Subvenciones), aprobat prin Decretul regal (Real Decreto) nr. 887/2006 din 21 iulie 2006

Cheltuielile anuale prevăzute în cadrul sistemului de ajutoare sau valoarea totală al ajutorului individual acordat întreprinderii: Cheltuielile publice totale prevăzute care urmează a fi acordate beneficiarilor vor fi de maximum 14 milioane EUR pentru fiecare an

Intensitatea maximă a ajutoarelor: Valoarea subvenției, luată separat sau împreună cu una sau mai multe alte ajutoare sau subvenții care pot fi acordate de o altă administrație sau organism public sau persoană fizică sau juridică, nu poate depăși 1 milion EUR per rasă și nu va putea depăși următoarele plafoane și procentaje maxime:

1. subvenția maximă pentru salariul brut anual al secretarului executiv se stabilește la 38 000 EUR; 25 000 EUR pentru licențiat al unei universități (ciclu de lungă durată), inginer, doctor sau echivalent; 21 000 EUR pentru absolvent de universitate (ciclu de scurtă durată), tehnician sau echivalent și 18 000 EUR pentru personal administrativ;

2. plafonul subvenției pentru închirierea unui sediu pentru registrul genealogic se stabilește la 22 000 EUR;

Fără a aduce atingere celor de mai sus, suma maximă pe persoană și pe zi pentru cheltuieli de cazare și subzistență va fi aceea corespunzătoare unei diurne din grupul 2 în conformitate cu Decretul regal nr. 462/2002 din 24 mai 2002, cu privire la indemnizațiile în interes de serviciu, iar plafonul pentru cheltuielile de voiaj va fi cel prevăzut la articolul 17 din respectivul decret regal.

În privința materialului informatic, plafonul se fixează la 20 % din valoarea totală a subvenției acordate.

Cheltuielile ocazionate de consultanța juridică sau financiară, cheltuielile notariale și de registru, cheltuielile de expertiză, precum și cheltuielile specifice de administrare și cheltuielile legate de garanțiile bancare, sunt eligibile în condițiile în care sunt direct legate de activitatea subvenționată și sunt indispensabile pentru pregătirea și realizarea adecvată a respectivei activități

Data punerii în aplicare: De la 1 noiembrie 2007

Durata sistemului de ajutoare sau a ajutorului individual: Până la 31 decembrie 2013, cu excepția activităților care pot primi subvenții prevăzute la articolul 4 alineatul (5) (ajutoare pentru ameliorarea genetică prin intermediul investițiilor în centre de testare, centre de reproducție și alte instalații), aceste activități putând fi finanțate până la 31 decembrie 2011. Anual se vor lansa cereri de propuneri pentru acordarea ajutoarelor

Obiectivul ajutorului: Subvenții pentru IMM-uri (organizații și asociații la nivel național ale crescătorilor de animale de producție pur-sânge) pentru stimularea activităților în vederea selecției, conservării și promovării raselor de animale. Se încadrează la următoarele articole din Regulamentul (CE) nr. 1857/2006:

Sectorul (sectoarele) în cauză: Crescători de rase de animale din toate speciile de animale de producție

Denumirea și adresa autorității care acordă ajutorul:

Ministerio de Agricultura, Pesca y Alimentación Secretaría General de Agricultura y Alimentación (Dirección General de Ganadería) C/ Alfonso XII, 62 E-28014 Madrid

Adresa web: http://rasve.mapa.es/Publica/InformacionGeneral/Legislacion/legislacion.asp.

Alte informații: Subvențiile vor fi compatibile cu oricare alte subvenții care pot fi acordate de alte administrații publice, organisme publice asociate sau în subordinea acestora, atât naționale, cât și internaționale, precum și de alte persoane fizice sau juridice de drept privat, cu excepția celor enumerate în Decretul regal nr. 997/1999 din 11 iunie 1999 cu privire la promovarea raselor autohtone spaniole protejate în mod special și aflate pe cale de dispariție. Cu toate acestea, valoarea subvenției, separat sau împreună cu oricare dintre subvențiile care pot fi acordate de oricare altă administrație publică sau organism public sau persoană fizică sau juridică, nu poate depăși limitele menționate anterior și, în niciun caz, pe acelea stabilite în Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din Tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001.

În cazul în care cheltuielile realizate efectiv sunt inferioare celor prevăzute inițial sau se obțin alte ajutoare care, cumulate, depășesc procentajele de finanțare, decizia se modifică în sensul reducerii corespunzătoare a ajutorului acordat prin decizia în cauză, putându-se, totodată, reajusta cuantumurile la solicitările primite, în cazul în care există disponibilitate bugetară, cu condiția justificării acestor măsuri